OpenLLM-France/wikimedia huggingface dataset:
# Soroll gris

El soroll gris té una PSD (densitat espectral de potència) que és la corba de ponderació sonomètrica. Aquesta corba correspon a la potència física que hauria de tenir cada freqüència perquè totes fossin percebudes amb la mateixa intensitat aparent (mateix volum) per l'oïda humana. Per exemple, si tenim dos tons (dues ones acústiques) de la mateixa potència, però un de 220 Hz i un altre de 2200 Hz, el segon serà molt més «feridor» per a l'oïda, es percebrà amb una intensitat aparentment molt més gran. Des del punt de vista auditiu, el soroll gris és l'autèntic soroll blanc, ja que totes les seves freqüències són percebudes per l'oïda amb la mateixa intensitat aparent.

## Vegeu també

* Soroll de color
* Soroll blanc
* Soroll rosa
* Soroll blau
* Soroll violeta
* Soroll marró
* Soroll tèrmic

## Referències

* ↑ «What is Gray Noise? - Definition from Techopedia» (en anglès). Techopedia.com, 03-03-2017.
* ↑ Neal, Meghan «The Many Colors of Sound» (en anglès). The Atlantic, 03-03-2017.
# Zsanett Jakabfi

Zsanett Jakabfi (Lengyeltoti, 18 de febrer de 1990) es una centrecampista de futbol internacional per Hongria. Juga al VfL Wolfsburg, on ha guanyat dues Lligues de Campions.

## Trajectòria

* MTK Budapest (07/08 - 08/09)
* VfL Wolfsburg (09/10 - act)

## Referències

* ↑ DFB
# Sot de l'Avanc

El Sot de l'Avanc és un sot, o vall estreta i feréstega, del terme municipal de Sant Quirze Safaja, a la comarca del Moianès.
És en el sector central del terme, al nord-est del poble de Sant Quirze Safaja. És a la vall de torrent de la Rovireta, al nord-est del Turó del Pi Gros, al sud-est de la masia de Can Riera i al nord de la Balma de l'Espluga.

## Enllaços externs

* El Sot de l'Avanc en el seu entorn, a l'Institut Cartogràfic de Catalunya
# Xevtxenko (Adiguèsia)

* Per a altres significats, vegeu «Xevtxenko».
Xevtxenko - Шевченко (rus) - és un khútor, un poble, de la República d'Adiguèsia, a Rússia. Es troba a 10 km a l'est de Ponejukai i a 57 km al nord-oest de Maikop, la capital de la república.
Pertany al municipi de Gabukai.
# Xevtsov (Véidelevka)

* Per a altres significats, vegeu «Xevtsov».
Xevtsov - Шевцов (rus) - és un poble (un khútor) de l'óblast de Bélgorod, a Rússia. El 2010 tenia 85 habitants. Pertany al districte (raion) de Véidelevka.

## Referències

* ↑ «Посёлок Вейделевка (летопись, часть 1)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
* ↑ «Историческая справка | Вейделевский район». Arxivat de l'original el 2013-04-17. [Consulta: 7 abril 2013].
* ↑ «Вейделевка (летопись часть 2)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
# Xevtsov (Novi Oskol)

* Per a altres significats, vegeu «Xevtsov».
Xevtsov - Шевцов (rus) - és un poble (un khútor) de l'óblast de Bélgorod, a Rússia. El 2010 tenia 12 habitants. Pertany al districte (raion) de Novi Oskol.

## Referències

* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 24 febrer 2022].
* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
# Søren Andersen

Søren Andersen (nascut el 31 de gener de 1970 a Århus) és un futbolista danés, ja retirat, que jugava com a davanter.

## Trajectòria

Andersen va començar la seua carrera en l'equip junior del Silkeborg IF, per fitxar a l'agost de 1989 per l'Aarhus GF. Amb aquest equip va guanyar la copa danesa de 1992, el seu únic títol.
Després d'aconseguir fins a 33 gols en 71 partits, Andersen es trasllada a la lliga espanyola. Jugla temporada 93/94 a les files de la UE Lleida, en primera divisió. Només hi està una campanya, però és recordat per fer el 2 a 1 en la victòria de l'equip català davant el Reial Madrid. Tot i així, el Lleida baixa de categoria i Andersen fitxa pel Rayo Vallecano, que estava a Segona i amb el qual hi retorna a la màxima divisió estatal. A Vallecas només hi disputa 12 partits, amb un gol, i a mitja temporada deixa el Rayo per incorporar-se a l'IFK Norrkoping suec, un breu pas abans de tornar a la lliga danesa.
L'agost de 1995 fitxa pel campió del seu país, l'Aalborg Boldspilklub, com a substitut d'Erik Bo Andersen, traspassat al Rangers FC. A l'Aalborg Soren Andersen torna a gaudir de minuts i bon joc i és el màxim golejador del seu equip la temporada 96/97, amb 14 gols. En total, marca 36 gols en el 77 partits jugats a Aalborg, incloent cinc en un mateix partit davant el Viborg.
Aquestos bons números fan que Andersen emigre de nou, aquesta vegada a Anglaterra, al Bristol City FC de la First Division. Comença amb bon peu i marca els dos gols del seu nou club davant l'Oxford United en el partit del seu debut. Tot just s'hi està un any a Bristol, on deixa deu gols en trenta-nou partits.
El setembre del 1999 retorna una altra vegada a Dinamarca, a les files de l'Odense BK, on hi està dos anys abans de tornar a l'Aarhus. Finalment, es retira al març del 2003, a causa d'una lesió crònica al tendó d'Aquil·les.

## Internacional

Soren Andersen va jugar dotze partits internacionals amb la selecció danesa de futbol. Va debutar el 1993 i va formar part del combinat que acudí a l'Eurocopa d'Anglaterra de 1996.
Com a Sub-21, va participar en els Jocs Olímpics de Barcelona 92.

## Referències

* 1 2 3 Soren_Andersen a http://www.national-football-teams
* ↑ U.E. Lleida - Liga BBVA Squad season 1993-1994 at LFP.es
* ↑ Rayo Vallecano - Liga Adelante 1994-1995 a LFP.es
* 1 2 3 Søren Andersen a DanskFodbold.com
* 1 2 3 4 Søren Andersen - Alle hold (Alle kampe) a Federació Danesa de Futbol

## Enllaços externs

* Perfil a l'equip nacional danés
* AaB perfils Arxivat 2007-09-27 a Wayback Machine.
* Estadístiques a la Lliga espanyola
# Yossi Benayoun

Yosef Shai "Yossi" Benayoun (nascut a Dimona el 5 de maig del 1980) és un futbolista professional Israelià que juga com a migcampista al Maccabi Haifa FC.
# Bob Graham

Bob Graham (Coral Gables, 9 de novembre de 1936 - Gainesville, 16 d'abril de 2024) va ser un polític estatunidenc. Va ser senador del Partit Demòcrata per l'estat de Florida des de 1987. Graham va ser candidat per a les eleccions presidencials de 2004. El 2011 Graham va publicar la seva primera novel·la The Keys to the Kingdom.

## Referències

* ↑ https://www.elnuevoherald.com/noticias/florida/article287764845.html
* ↑ Linda Davidson. Bob Graham pens spy novel ‘Keys to the Kingdom’, The Washington Post, 2011-06-25; retrieved 2012-05-04

## Enllaços externs

* 1983 Interview de Dave Barry
* Biography from the Congressional Biographical Directory
* The Bob Graham Center for Public Service - University of Florida
* Online Photo Exhibit of Bob Graham / State Archives of Florida
* «Report Sounds Alarm on Threat of Weapons of Mass Destruction».
# Adam Lonicer

Adam Lonicer, Adam Lonitzer o Adamus Lonicerus (10 d'octubre de 1528 – 29 de maig de 1586) va ser un botànic alemany, notable per la seva versió revisada de l'herbari d'Eucharius Rösslin i per donar nom al gènere de xuclamels Lonicera.
Lonicer nasqué a Marburg, fill d'un teòleg i filòleg. Estudià a la Universitat de Mainz i va ser professor de matemàtica a la Universitat de Marburg i Doctor de Medicina el 1554. S'interessà principalment per la botànica i la seva primera obra important va ser el Kräuterbuch (1557), en gran part dedicada a la destil·lació. Influïren en Lonicer Jean Ruelle, Valerius Cordus, Pietro Andrea Mattioli, Hieronymus Braunschweig i Conrad Gessner.
Morí a Frankfurt am Main.

## Referències

* ↑ Forbes, Robert J. A Short History of the Art of Distillation: From the Beginnings Up to the Death of Cellier Blumenthal (en anglès). BRILL, 1970-12. ISBN 978-90-04-00617-1.

## Enllaços externs

* Adam Lonicer: Kräuter-Buch, 1703 edition
* Karl Mägdefrau. Lonicerus, Adam (en alemany). 15. Berlin: Duncker & Humblot, 1987, p. .
# Serra d'Albureca

La Serra d'Albureca és una alineació muntanyosa entre les comarques del Comtat i la Marina Alta, al País Valencià.
Situada als terms municipals de Planes i la Vall de Gallinera majoritàriament. Al nord, la vall de Perputxent (amb els municipis de l'Orxa i Beniarrés) separen l'Albureca de la serra del Benicadell, mentre que pel sud és el coll de Benissili el que la separa de la serra Foradada. A l'est de la serra d'Albureca es troba la serra de la Safor (pel nord-est) i la de l'Almirall (pel sud-est).
El cim de la serra es troba al Tossal del Serrillar, amb 772 metres sobre el nivell del mar. Entre els llocs o paisatges destaquen el barranc de l'Encantà (que separa la serra d'Albureca de la de Cantalar) o la Cova d'en Pardo on s'han trobat restes neolítiques.

## Referències

* ↑ «Serra d'Albureca». Gran Enciclopèdia Catalana. Barcelona: Grup Enciclopèdia Catalana.
* ↑ «Barranco de la Encantada y la Sierra de la Albureca» (blog) (en castellà), 16-06-2010.
# Remóntnoie

Remóntnoie (en rus: Ремонтное) és un poble de l'óblast de Rostov, a Rússia, que el 2017 tenia 6.704 habitants, és la seu administrativa del districte homònim.

## Referències

* ↑ Летопись с. Богородского — Мои файлы — Каталог файлов — Сайт Администрации Калининского сельского поселения
* ↑ Вся Астрахань и весь Астраханский край. Памятная книжка Астраханской губернии на 1914 год : 31-й год изд. / Изд. Астрахан. Губ. Стат. Комитета . - Астрахань: Тип. Губ. правл., 1914. - 479 с. Колонка 134
# Joan Mallarach i Font

Joan Mallarach i Font (Sant Pere Pescador, Alt Empordà, 1948) és un guionista i director de cinema català.

## Biografia

El 1971 va començar estudis de cinema a la Universitat de París VIII, però el 1973 els deixà per passar a la Deutsche Film und Fernsehen Akademie (DFFB) de Berlín, on acabà els estudis el 1978. Allí va realitzar amb Lluís Garay els migmetratges documentals Alborada (1975) sobre el món obrer i l'emigració des de la Segona República fins al final del franquisme, Del Yugo y del Canto (homenatge a Miguel Hernández, 1977) i Fang de terrissa (1979).
El 1981 va tornar a Barcelona i va treballar com a operador, muntador i guionista a series de televisió per TVE Catalunya, curtmetratges, publicitat i treballs industrials, en els quals mostra el seu interès per la cultura popular i la seva preservació documental. El 1985 va realitzar el guió del llargmetratge Karnabal de Carles Mira i el 1987 el vídeo Papirustòria, amb el qual va rebre el premi al millor director de vídeo als VI Premis de Cinematografia de la Generalitat de Catalunya. El 1991 va realitzar el vídeo Teatre de la memòria pel Teatre-Museu Dalí, va rebre el premi del Festival de Vídeo de Llívia-Estavar i un Laus de bronze del FAD.
Entre el 1995 i el 1998 treballà amb Tomàs Mallol i Deulofeu al projecte Museu del Cinema-Col·lecció Tomàs Mallol i el 2004 hi fou el comissari de l'Exposició Dalí. També ha treballat com a realitzador d'audiovisuals a l'Exposició Universal de Sevilla de 1992, a l'Exposició Universal de Hannover de 2000 i al museu de Santillana del Mar de rèplica de les coves d'Altamira (2001).

## Filmografia

* Alborada (migmetratge, 1975)
* Del Yugo y del Canto (migmetratge, 1977)
* Fang de terrissa (migmetratge, 1979)
* L'eugassada (curtmetratge, 1982)
* L'armari dels set calaixos (sèrie de televisió, 1986, 13 capítols)
* Botigues i botiguers (sèrie de televisió, 1988, 6 capítols)
* Papirustòria (vídeo, 1987)
* El Cine Nic (vídeo, 1989)
* Música secreta (telefilm, 2007)
* Jo, el desconegut (telefilm, 2007)

## Referències

* ↑ Joan Mallarach a catalanfilms
* ↑ "Daniya" acaparó los premis de cinema de la Generalitat, La Vanguardia, 29 de gener de 1988
* ↑ Currículum de Joan Mallarach lacofradiadegracia.com
* ↑ Joan Mallarach i Font al Diccionari del Cinema a Catalunya
# Llac Adams

El llac Adams, situat a la Colúmbia Britànica, és un dels llacs més profunds del món, amb 500 m de fondària màxima.

## Característiques

El nom ve d'un cabdill indi de la tribu dels Shuswap. Aquesta comunitat continua celebrant actes rituals periòdics a la vora del llac, especialment el grup denominat Adams Lake Indian Band. També s'han organitzat actes de protesta diversos, com la manifestació per intentar impedir la construcció d'una zona de lleure sobre un antic cementiri en 1995. El cabdill Adams va morir en 1862 per una epidèmia de verola que va causar la mort de més de la meitat dels shuswap. Va esdevenir un símbol de la resistència a l'assimilació cultural i per aquest motiu es va canviar de nom el llac en honor seu. Anteriorment es deia Mumix, especialment la part del nord.
La part superior del llac s'endinsa entre les muntanyes Monashee i la inferior en la regió del Shuswap, on hi ha altres llacs rellevants. L'aigua arriba del riu Adams, el riu Momich i el Bush Creek. Desaigua a través del Lower Adams cap al llac Shuswap i d'allà passa al riu Thompson. Aquest desemboca al riu Fraser per acabar a l'oceà Pacífic, al delta de Fraser, a prop de Vancouver. L'aigua triga uns deu anys a renovar-se completament comptant els intercanvis amb els rius, l'evaporació i les precipitacions.
El peix més abundant del llac és el salmó vermell, que atreu molts pescadors. Altres espècies que viuen a les seves aigües són la truita arc de Sant Martí, el Salvelinus malma i el Salvelinus namaycush. A les seves ribes es poden veure exemplars de cérvol mul, d'ós negre americà i pumes. L'entorn està format per roques, boscos i elevacions diverses.
La zona que envolta el llac està protegida i forma part del parc natural d'Adams Lake Provincial Park. Els arbres que predominen són el trèmol, el bedoll, el Pseudotsuga menziesii i el salze. La fusta que es pot talar està protegida però dona peu a una important indústria local, llastada per la manca de comunicacions per carretera. No hi ha ciutats rellevants properes, donat el relleu abrupte de la regió. La població més propera és Chase, a 30 km de distància. La costa del llac inclou alguna petita cala rocallosa que s'usa per banyar-se a les seves aigües, malgrat les baixes temperatures que solen rondar. S'hi acostuma a practicar també esquí aquàtic.

## Referències

* ↑ "Shuswap: The Forgotten Community", Dunn, Joyce, found in "Reflections: Thompson Valley Histories", eds. Norton, Wayne, and Schmidt, Wilf, Plateau Press, Kamloops, B.C., 1994,
# Serralada Occidental (Equador)

La serralada Occidendal és una serralada que s'estén de nord a sud de l'Equador. És una de les dues branques en què es divideix la gran serralada dels Andes al seu pas per l'Equador. Es troba entre la serralada Oriental i la costa del Pacífic. Els principals cims són el Chimborazo, cim més alt del país amb 6.263 msnm, l'Illiniza, el Cotacachi o el Guagua Pichincha, entre d'altres.

## Referències

* ↑ «Cordillera Occidental (Equador)» (en anglès). [Consulta: 4 gener 2021].
* ↑ «Cordillera Occidental (Ecuador) - Peakbagger.com». [Consulta: 4 gener 2021].
# Sext Digiti (pretor)

* Per a altres significats, vegeu «Sext Digiti».
Sext Digiti (en llatí Sextus Digitius) va ser un magistrat romà del segle ii aC. Era probablement fill de Sext Digiti, que va servir a Hispania amb Publi Corneli Escipió Africà Major tot i que també podria ser el mateix personatge.
Va ser nomenat pretor l'any 194 aC i va obtenir la Hispània Ulterior com a governador. Després de la sortida de Cató d'Hispània es van revoltar alguns pobles i Digiti va lliurar diverses batalles, en moltes de les quals no va tenir bons resultats. En acabar el seu càrrec, les seves tropes s'havien reduït a la meitat.
L'any 190 aC va ser nomenat llegat del cònsol Luci Corneli Escipió Asiàtic el Vell i encarregat junt amb altres de reunir una flota a Bríndisi. El 174 aC va ser un dels ambaixadors a Macedònia i el 173 aC fou enviat a la Pulla per comprar provisions per la flota i l'exèrcit.
Probablement va tenir un fill del mateix nom, mencionat per Titus Livi, que va ser tribú militar.

## Referències

* ↑ Titus Livi. Ab Urbe Condita XXXV, 1,2; XXXVII, 4; XLI, 22; XLII, 27
* ↑ Pau Orosi Historiarum Adversum Paganos Libri VII, IV, 22
* ↑ [https://quod.lib.umich.edu/m/moa/acl3129.0001.001/1024?rgn=full+text;view=image;q1=DigitiusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 1009. ]

## Bibliografia

* Tilmann Bechert: Die Provinzen des römischen Reiches. Einführung und Überblick. von Zabern, Mainz 1999, ISBN 3-8053-2399-9, S 65–71.
* Brennan, Corey Loog. The praetorship in the Roman Republic Vol.I, 1a ed., Oxford University Press, 2000, p.166. ISBN 0-19-511459-0.
# Shattuck

Shattuck és un poble dels Estats Units a l'estat d'Oklahoma. Segons el cens del 2000 tenia 1.274 habitants.

## Demografia

Segons el cens del 2000, Shattuck tenia 1.274 habitants, 567 habitatges, i 369 famílies. La densitat de població era de 339,2 habitants per km².
Dels 567 habitatges en un 23,3% hi vivien nens de menys de 18 anys, en un 55,9% hi vivien parelles casades, en un 7,6% dones solteres, i en un 34,9% no eren unitats familiars. En el 33,2% dels habitatges hi vivien persones soles el 19% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,74.
Per edats la població es repartia de la següent manera: un 20% tenia menys de 18 anys, un 6,1% entre 18 i 24, un 20,4% entre 25 i 44, un 28,3% de 45 a 60 i un 25,1% 65 anys o més.
L'edat mediana era de 47 anys. Per cada 100 dones de 18 o més anys hi havia 81,3 homes.
La renda mediana per habitatge era de 26.758 $ i la renda mediana per família de 35.250 $. Els homes tenien una renda mediana de 32.375 $ mentre que les dones 18.077 $. La renda per capita de la població era de 17.420 $. Entorn del 7,5% de les famílies i el 10,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shattuck». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Shattuck». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# William Henry Pommer

William Henry Pommer (Saint Louis, 22 de març de 1851 - 13 d'octubre de 1937) va ser un director d'orquestra i compositor estatunidenc.
Estudià a Leipzig i Viena, i després de desenvolupar diversos càrrecs fou nomenat professor de música de la Universitat de Missouri. Va dirigir importants corporacions i és autor de diverses obres per a piano i piano i violí, cant amb acompanyament de piano o d'orquestra, un quintet per a piano i instruments d'arc, cors per a veus d'homes, etc.

## Referències

* ↑ Wenger, Janice «William Henry Pommer: Missouri Musician». The Bulletin of Historical Research in Music Education. Sage Publications, Inc., Vol. 12, Núm. 1, 1991, pàg. 13-26.

## Bibliografia

* Enciclopèdia Espasa, vol. 46, pàg. 202. (ISBN 84-239-4546-4)
# Scriptio continua

Scriptio continua (en català 'escriptura contínua') és un tipus d'escriptura sense pauses sintàctiques ni mètriques, o siga, que no separa les diverses paraules mitjançant l'ús dels espais en blanc, no utilitza els signes de puntuació, ni tampoc diferencia entre majúscules i minúscules.
A Occident es va utilitzar majoritàriament en la redacció d'escrits a l'Època Antiga tardana, sobretot a partir del segle iii, per influència de l'escola grega i durant tota l'Alta Edat mitjana. Aquest tipus d'escriptura dificultava la lectura dels textos, sobretot en veu baixa, ja que requeria una reflexió molt més gran per a poder desgranar el que tractava de comunicar l'escrit. Entre els segles VII i XII es va anar popularitzant per les diverses zones europees la introducció dels espais i la diferenciació entre majúscules i minúscules, abandonant-se progressivament l'ús de la scriptio continua. Diversos motius, a més de la major facilitat en la lectura, van promoure aquest fet, entre ells:
* La proliferació de l'ús del paper, en lloc del pergamí o el papir que eren molt més cars, va ajudar a fer que no es tractara d'utilitzar al màxim tot l'espai disponible.
* La influència de l'àrab, que sí que utilitzava els espais, en els escribes cristians.
* La traducció de les obres llatines i gregues clàssiques, que van vindre també per mitjà de l'àrab.
Algunes llengües asiàtiques com el tailandès, el balinès… encara segueixen utilitzant avui en dia aquest model d'escriptura.

## Referències

* ↑ Domingo Bagher, Ignacio.Para que han servido los libros. Prensa del a Universidad de Zaragoza, 2013.
# Seán Mac Éil

Seán Mac Éil (en anglès: John MacHale; Tubbernavine, Comtat Mayo, Irlanda, 6 de març de 1789 – Tuam, Comtat Galway, Irlanda, 7 novembre de 1881) fou l'arquebisbe catòlic irlandès de Tuam, i un nacionalista irlandès. Va treballar i va escriure per assegurar l'emancipació catòlica, la independència legislativa, justícia pels arrendataris i els pobres. Va predicar regularment als seus feligresos en irlandès i "gairebé sol entre els bisbes va defensar l'ús de l'irlandès pel clergat catòlic." Entre les seves obres hi ha un tractat sobre les proves del catolicisme i traduccions en irlandès de les melodies de Moore i part de la Bíblia i de la Ilíada. Va compilar un catecisme de llengua irlandesa i un llibre d'oració. A més, va fer traduccions a l'irlandès dels himnes llatins Dies irae i Stabat Mater.

## Referències

* ↑ En la publicació inicial de la seva traducció de la Ilíada escrivia el seu nom com a "Seághan, Árd-Easbog Túama" (sic), és a dir, "John, Arquebisbe de Tuam. En posteriors ocasions el nom de MacHale és usualment mostrat com a Seán Mac Héil o Seán Mac hÉil. Una reimpressió de 1981 de la seva traducció de la Ilíada, Íliad Hóiméar, leabhair I-VIII, mostra el seu nom com a Seán Mac Héil.. Áine Ní Cheanainn, en la seva obra Leon an Iarthair : aistí ar Sheán Mac Héil, Ardeaspag Thuama, 1834–1881 (1983) també fa servir Seán Mac Héil. No obstant, Peter A. Maguire, en el seu "Language and Landscape in the Connemara Gaeltacht", publicat al Journal of Modern Literature (26.1, Fall 2002, pp. 99–107) usa Seághan Mac Éil i el mateix nom és mostrat com a Eoin Mac Héil per algunes fonts.
* ↑ Tomás Ó hAilín, 'Irish Revival Movements' in Brian Ó Cuív, A View of the Irish Language, p. 94.
# Spy Hard

Spy Hard és una pel·lícula estatunidenca de Rick Friedberg estrenada el 1996.

## Argument

Nick Laren, agent secret jubilat des de la mort de la seva estimada en el transcurs d'una missió, reprèn del servei després que el seu vell enemic que creia mort, el General Rancor, ha amenaçat de destruir el món una vegada més...

## Repartiment

* Leslie Nielsen: Dick Steele
* Nicollette Sheridan: Veronique Ukrinsky, Agent 3.14
* Marcia Gay Harden: Miss Cheevus
* John Ales: Kabul
* Charles Durning: El Director
* Andy Griffith: General Rancor
* Stephanie Romanov: Victoria Dahl / Barbara Dahl
* Barry Bostwick: Norman Coleman
* Ray Charles: El xofer del bus
* Hulk Hogan: El lluitador de lluita lliure

## Pel·lícules parodiades

* True Lies
* Pulp Fiction
* Parc Juràssic
* Speed
* Rambo II
* Sister Act
* Mai diguis mai més
* Terminator 2
* ET, l'extraterrestre
* Butch Cassidy and the Sundance Kid
# Bàcul

«Bàcul» té aquests significats:
* Bàcul (os), os present al penis d'alguns grups de mamífers
* Bàcul pastoral, bastó que porten els bisbes
Viccionari